มีรอยแดงๆขึ้นตามตัวแขนขาจะว่าผื่นก็ไม่ใช่เพราะว่าไม่คันเวลาโดนอาบน้ำจะเห็นชัดมาก มันนูนๆนิดๆ อยากทราบว่าเกิดจากอะไรคะ เป็นมาหลายวันแล้ว
สวัสดีค่ะ อาการรอยแดงนูนขึ้นตามตัว อาจเกิดจาก-ผื่นผิวหนังอักเสบเฉียบพลัน อาจมีตุ่มน้ำ ผื่นแดง อาจจะคันหรือไม่คันก็ได้ โดยอาจเกิดจากการสัมผัสสารที่แพ้ หรือภูมิแพ้ในตนเอง-ตุ่มถูกแมลงกัด มักเป็นตุ่มนูน คัน-เชื้อราที่ผิวหนัง แต่มักจะคันเช่นกัน-ผื่นลมพิษ มักเป็นปื้นนูนและคัน-มีการติดเชื้อบริเวณชั้นใต้ผิวหนัง มักเป็นผื่นแดง บวม มีไข้-รูขุมขนอักเสบการให้ได้การวินิจฉัยแน่นอนต้องอาศัยการตรวจร่างกายและเห็นรอยโรคจริงค่ะ หากผื่นแดงนี้คันมาก ปวดบวมมาก ผื่นลุกลามไปบริเวณอื่น มีขนาดใหญ่ มีน้ำหรือหนองไหลจากตุ่ม ควรไปพบแพทย์ผิวหนังเพื่อตรวจเพิ่มเติมค่ะเบื้องต้น ไม่ควรไปแกะเกาบริเวณผื่นแดงหรือรอยนูนเอง ไม่ไปคลำบ่อยๆ ใช้น้ำสะอาดล้างบริเวณที่เป็นได้ ไม่ใช้สบู่ถูแรงๆ